เรื่องร้องเรียน (ถนน,แสงสว่าง) วันที่ 2022-05-29 12:06:31 — แขวงบางบอนเหนือ เขตบางบอน กรุงเทพมหานคร
ถนนกาญจนาฯ - บางแค (จากวงแหวนทางด่วนกาญจนาฯ ถึงสะพานข้ามแยกเดอะมอลล์บางแค) ซ่อมถนนนานมากแล้ว ยังไม่ค่อยมีอะไรคืบหน้าเลย

- ช่วงกลางวันไม่เคยเห็นคนทำงาน อากาศจะดีแค่ไหนก็ไม่มีคนทำงาน เคยเห็นครั้งเดียวคนงานมัดเหล็กเส้นเป็นผู้หญิง 2คน มัดงานถนนทั้งเส้น!!! กลางคืนปิดถนน ทำกันแบบมืดๆ คืนไหนฝนตกคืนนั้นก็ไม่ทำ วันนั้นจึงไม่ทำทั้งกลางวันกลางคืน

- ปิดเลนจราจรช่องกลาง 1เลน เนื่องจากเลนด้านในทำเสร็จแล้วจึงเปิดให้รถวิ่งได้ แต่สภาพเลนที่เสร็จแย่กว่าตอนไม่ได้ซ่อมอีก ทั้งรอยต่อ หลุม คลื่น บางช่วงไม่บาดยางด้วยเทปูนเปือยๆแบบนั้นเลย
- หลุม บ่อ เยอะมากจนทำให้ช่วงล่างรถพัง 1ครั้ง ยางแตกเพราะเหยียบเศษเหล็กและโลหะแหลม 2ครั้ง
- มีป้ายแจ้ง "ห้ามรถบรรทุกวิ่งเลนขวา" แต่ก็เห็นวิ่งขวาทุกวัน
-เราไปบุรีรัมย์เมื่อเดือนก่อน เจอในช่วงเขาเจาะถนนเพื่อเตรียมซ่อมถนนใหม่ หลังจากนั้นอีก 2อาทิตย์ เราก็ไปอีกครั้ง ถนนเส้นนั้นยาวเป็น 10กิโล เสร็จเรียบร้อย ราดยางดำขลับ เรียบเนียนสวยงาม คนกทม.รู้สึกอิจฉาและอาจจังหวังตัวเองมากๆ

ทำไมเราไม่มีการแข่งขันสร้างถนน บริษัทไหนทำดี ทำเร็ว ทำเรียบร้อย กทม.จะทำสัญญาจ้าง 

อายถนนกทม.ทุกครั้งที่เพื่อนต่างชาติมาหา บ่นกันทุกคนว่าถนนกทม.ปวดหัวมาก แย่สุดๆ นึกว่าอยู่ดวงจันทร์ 

รบกวนช่วยเร่งและตรวจสอบคุณภาพการก่อสร้างถนนด้วยนะคะ ขอบคุณค่ะ